CELEX: 62015TN0296
Language: lt
Date: 2015-06-05 00:00:00
Title: Byla T-296/15: 2015 m. birželio 5 d. pareikštas ieškinys byloje Industrias Químicas del Vallés/Komisija

3.8.2015   
            
            
               LT
            
            
               Europos Sąjungos oficialusis leidinys
            
            
               C 254/19
            
         2015 m. birželio 5 d. pareikštas ieškinys byloje Industrias Químicas del Vallés/Komisija
   
   (Byla T-296/15)
   (2015/C 254/22)
   Proceso kalba: ispanų
   
      Šalys
   
   
      Ieškovė: Industrias Químicas del Vallés, SA (Moljet del Valjesas, Ispanija), atstovaujama advokatų C. Fernández Vicién, I. Moreno-Tapia Rivas ir C. Vila Gisbert
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               netaikyti 2009 m. spalio 21 d. Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką, ypač jo 24 straipsnio ir II priedo 4 dalies;
            
         
               —
            
            
               panaikinti 2015 m. kovo 11 d. Komisijos įgyvendinimo reglamentą (ES) 2015/408, kiek jis susijęs su metalaksilo įtraukimu į jo priede esantį keistinų medžiagų sąrašą, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi tris pagrindais.
   
               1.
            
            
               Pirmasis ieškinio pagrindas, susijęs su tuo, kad įgyvendinimo reglamentas priimtas remiantis neteisėta teisės norma; iš tiesų 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką pažeidžia Europos Sąjungos teisę dėl tokių priežasčių:
               
                           —
                        
                        
                           pažeidžiamas atsargumo principas, nes veikliųjų medžiagų pakeitimo mechanizmas numatytas remiantis hipotetiniais rizikos faktoriais, kurie objektyviai nepagrįsti,
                        
                     
                           —
                        
                        
                           kadangi jis taikomas ir leidžiamoms medžiagoms, juo viršijama tai, kas griežtai būtina aukšto apsaugos lygio tikslui pasiekti, ir taip pažeidžiamas proporcingumo principas,
                        
                     
                           —
                        
                        
                           iškraipoma konkurencija vidaus rinkoje, nes skatinama keisti medžiagas jame nustatytomis sąlygomis, ir
                        
                     
                           —
                        
                        
                           pažeidžiamas motyvavimo principas, kiek tai susiję su „didelės dalies neveikliųjų izomerų“ kriterijumi, įtvirtintu Reglamento (EB) Nr. 1107/2009 II priedo 4 punkte.
                        
                     
         
               2.
            
            
               Antrasis ieškinio pagrindas, susijęs su tuo, kad Reglamentu (EB) Nr. 2015/408 pažeidžiama pareiga motyvuoti, nes metalaksilo įtraukimas keistinų medžiagų sąrašą nebuvo pagrįstas remiantis moksliniais ir techniniais kriterijais, ir pažeidžiamas nediskriminavimo proncipas, kiek tai susiję su Metalaksilu-M.
            
         
               3.
            
            
               Trečiasis ieškinio pagrindas, susijęs su tuo, kad Reglamentu (ES) Nr. 2015/408 pažeidžiamas proporcingumo principas, kiek tai susiję su Europos Sąjungos siekiamais rizikos sveikatai ir aplinkai mažinimo tikslais.